**Z1**

**IBRÁNY VÁROS KÉPVISELŐ TESTÜLETÉNEK**

**1/2017.(I.23.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

212/2016.(XI.08.)KT.sz. határozat, és a 243/2016.(XI.28.)KT.sz. határozat, 213/2016.(XI.08.)KT.sz. határozat, 215/2016.(XI.08.)KT.sz. határozat, 217/2016.(XI.28.)KT.sz. határozat, 218/2016.(XI.28.)KT.sz. határozat, 225/2016.(XI.28.)KT.sz. határozat, 226/2016.(XI.28.)KT.sz. határozat, 227/2016.(XI.28.)KT.sz. határozat, és a 228/2016.(XI.28.)KT.sz. határozat, 229/2016.(XI.28.)KT.sz. határozat, és a 230/2016.(XI.28.)KT.sz. határozat, 232/2016.(XI.28.)KT. sz. határozat, 234/2016.(XI.28.)KT.sz. határozat, 235/2016.(XI.28.)KT.sz. határozat végrehajtásáról, a két képviselő-testületi ülés között végzett munkáról szóló beszámolót elfogadja.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**C7**

**IBRÁNY VÁROS KÉPVISELŐ TESTÜLETÉNEK**

**2/2017. (I.23.)KT. sz.**

**H a t á r o z a t a**

**Beszámoló a temető üzemeltetés során 2016. évben végzett tevékenységről, tapasztalatokról – című napirendi ponthoz**

A K É P V I S E L Ő – T E S T Ü L E T

elfogadja az Ibrány Város Képviselő- Testülete Gazdasági Műszaki Ellátó és Szolgáltató Szervezetének a temető üzemeltetés során 2016. évben végzett tevékenységről, tapasztalatokról szóló szakmai beszámolóját.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**A15**

IBRÁNY VÁROS KÉPVISELŐ TESTÜLETÉNEK

3/2017. (I.23.) KT.sz.

H a t á r o z a t a

Az Ibrány Város és Térsége Gyermekjóléti Szolgálat és Családsegítő Szolgálat intézmény élére intézményvezetői pályázat kiírása

c. napirendi ponthoz

A KÉPVISELŐ TESTÜLET

1.)Az előterjesztést megtárgyalta, s a 2017. január 1. napjától fenntartásába került Ibrány Város és Térsége Gyermekjóléti Szolgálat és Családsegítő Szolgálat intézményvezetői álláshelyének betöltésére kiírandó pályázati felhívást a melléklet szerint elfogadja.

Utasítja

a Jegyzőt, hogy a pályázati kiírásnak a Kormányzati Személyügyi Szolgáltató és Közigazgatási Képzési Központ internetes oldalán, és az önkormányzat internetes honlapján a helyben szokásos módon történő közzétételéről gondoskodjon, s a pályázat elbírálás előtti előkészítő eljárását folytassa le.

Felelős: Bakosiné Márton Mária jegyző

Határidő: - pályázati kiírás megjelentetése tekintetében: 2017. március 15.

* elbírálás előtti előkészítő eljárás lefolytatása tekintetében: a pályázatok beadására nyitva álló határidő leteltét követő 30 napon belül

2.) A pályázatok véleményezésére az alábbi bizottságot hozza létre:

 a.) Magyar Családsegítő- és Gyermekjóléti Szolgálatok Országos Egyesülete  által

 delegált tag

 b.) Egészségügyi és Szociális Bizottság elnöke

 c.) Jegyző – pályázat előkészítője

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**G1**

**IBRÁNY VÁROS KÉPVISELŐ TESTÜLETÉNEK**

**4/2017. (I.23.)KT. sz.**

**H a t á r o z a t a**

**a Roma Nemzetiségi Önkormányzattal kötött együttműködési megállapodás felülvizsgálata - c. napirendi ponthoz**

A K É P V I S E L Ő – T E S T Ü L E T

I. a nemzetiségek jogairól szóló 2011. évi CLXXIX. törvény 80. § (2) bekezdésében meghatározott kötelezettségének eleget téve, a Roma Nemzetiségi Önkormányzattal kötöttegyüttműködési megállapodást felülvizsgálta, s azt a következőképpen módosítja:

**1) A megállapodás bevezető részének harmadik bekezdését a következőképpen módosítja:**

„Az Áht. 6/C. § (2) bekezdés b) alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzat székhelye szerinti helyi önkormányzat önkormányzati hivatala gondoskodik.”

**2) A megállapodás I. Általános rendelkezések 1-3. pontjait a következőképpen módosítja:**

„1. Felek megállapodnak, hogy Ibrány Város Roma Nemzetiségi Önkormányzat megtartandó üléseinek jegyzőkönyvét az Ibrányi Polgármesteri Hivatal köztisztviselője segítségével írásba foglalják.

2. Az elkészült jegyzőkönyveknek a Szabolcs-Szatmár-Bereg. Megyei Kormányhivatalhoz az NJT rendszerén keresztül történő elektronikus megküldéséről Ibrány Város jegyzője által megbízott személy gondoskodik

3. Az Önkormányzat a nemzetiségi önkormányzat működéséhez szükséges személyi és tárgyi feltételeket biztosítja. A feladatellátáshoz szükséges helyiséget a berendezéssel és a technikai eszközökkel együttesen ingyenesen biztosítja igény szerint, havonta a Polgármesteri Hivatalban, Ibrány, Árpád u. 5-7. szám alatt.”

**3) A megállapodás II. Gazdálkodás 3. 2. A nemzetiségi önkormányzat számlái 3.2.1 alpontja kiegészítésre kerül az alábbiak szerint:**

A bankszámlán elhelyezett pénzeszközök felett a banknál bejelentett aláírásra jogosultak rendelkezhetnek, a bejelentésben meghatározott módon. A bankszámla feletti rendelkezési jog a Nemzetiségi Önkormányzat elnökét illeti meg.

**4) A megállapodás II. Gazdálkodás 3. 3. Pénzellátás 3.3.3 alpontja kiegészítésre kerül az alábbiak szerint:**

A házipénztár pénzszükséglete a Városi Önkormányzat által a Városi Önkormányzat mindenkori költségvetésében meghatározott működési célú támogatási összeg erejéig pénztárba befolyt készpénzbevételből, valamint a Nemzetiségi Önkormányzat fizetési számlájáról felvett készpénz útján biztosítható.

**5) A megállapodás II. Gazdálkodás 4. Költségvetési információ szolgáltatás rendje 4.1. Beszámolási kötelezettség teljesítésének rendje pontja 4.1.1. alpontját a következőképpen módosítja:**

„A jogszabályban előírt, költségvetés teljesítésével, mérlegadatok alakulásával kapcsolatos adatszolgáltatást Ibrányi Polgármesteri Hivatal Pénzügyi Irodája végzi. Az Ibrányi Polgármesteri Hivatal készíti elő a zárszámadási határozat-tervezetet, amely a nemzetiségi önkormányzat testülete hagy jóvá.”

**6) A megállapodás II. Gazdálkodás 4. Költségvetési információ szolgáltatás rendje 4.1. Beszámolási kötelezettség teljesítésének rendje pontja 4.1.2. alpontját a következőképpen módosítja:**

„A Nemzetiségi Önkormányzat költségvetésének végrehajtására vonatkozó zárszámadási határozat tervezetét a jegyző készíti elő és a Nemzetiségi Önkormányzat elnöke terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A zárszámadási határozat tervezetével együtt a képviselő-testület részére tájékoztatásul be kell nyújtani a kincstár 68/B. § szerinti ellenőrzése keretében a Nemzetiségi Önkormányzat éves költségvetési beszámolójával kapcsolatosan elkészített jelentését.”

II. Felhatalmazza a polgármestert a határozat 1. számú mellékletét képező az I. pontban meghatározott módosításokat egységes szerkezetbe foglalt együttműködési megállapodás aláírására.

**Felelős:** Berencsi Béla polgármester

**Határidő:** 2017. január 31.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**5/2016. (II.23.) KT. sz.**

**H a t á r o z a t a**

**Az Ibrányi László Művelődési Központ, Könyvtár és Sportcentrum Szervezeti és Működési Szabályzatának jóváhagyása – című napirendi ponthoz**

A K É P V I S E L Ő – T E S T Ü L E T

az Ibrányi László Művelődési Központ, Könyvtár és Sportcentrum Szervezeti és Működési Szabályzatát a melléklet szerint jóváhagyja.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**6/2017. (I.23.)KT. sz.**

**H a t á r o z a t a**

**A Regionális Fejlesztési Holding Zrt vételi ajánlata, az Önkormányzat kizárólagos tulajdonát képező, 614 .- Ft névértékű névre szóló dematerializált törzsrészvényekből álló részvénycsomag megvásárlása tárgyában**

A K É P V I S E L Ő – T E S T Ü L E T

az ÉRF-Észak alföldi Regionális Fejlesztési Zártkörűen Működő Részvénytársaságban többségi tulajdonos **Regionális Fejlesztési Holding Zártkörűen Működő Részvénytársaság** (székhely: 1027 Budapest, Kapás u. 6-12., cégjegyzékszám: 01-10-044294, adószám: 11974004-2-41) **cégjegyzésre jogosult képviselője** által, a Fővárosi Törvényszék Cégbíróságán 01-10-049095 cégjegyzékszám alatt nyilvántartott ÉRF-Észak Alföldi Regionális Fejlesztési Zrt által kibocsátott, Ibrány Város kizárólagos tulajdonát képező **614 db, egyenként 1.-Ft névértékű, összesen 614.-Ft névértékű** névre szóló dematerializált törzsrészvényekből álló részvénycsomag megvásárlására tett vételi ajánlatát elfogadja.

UTASÍTJA a polgármestert, hogy a döntésről az Észak-Alföldi Regionális Fejlesztési Zrt-t értesítse.

Felelős: Berencsi Béla polgármester

 Bakosiné Márton Mária jegyző

Határidő: 2017. február 15.

Felhatalmazza a polgármestert a mellékelt részvény adásvételi szerződés aláírásra.

Határidő: 2017. február 15.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**7/2017. (I.23.) KT. sz.**

**H a t á r o z a t a**

**Ibrányi Polgármesteri Hivatal Közszolgálati Szabályzatának módosítása**

**– című napirendi ponthoz**

A K É P V I S E L Ő – T E S T Ü L E T

I. A 271/2014 (XII.22.)KT.számú Határozatával jóváhagyott, s a 27/2015 (II.23.)kt. Határozattal módosított Ibrányi Polgármesteri Hivatal Közszolgálati Szabályzat módosítását az alábbiak szerint jóváhagyja:

1. A Szabályzat bevezető részében az új, a köztisztviselők juttatásairól szóló önkormányzati rendelet” kerül megjelölésre
2. V. fejezet bevezető része módosul, melyben már a testület által jelenlegi ülésen elfogadott új, a köztisztviselők juttatásairól szóló önkormányzati rendelet kerül megjelölésre
3. V. fejezet 2. pontja kiegészül: „képzési, továbbképzési támogatás tanulmányi szerződés formájában és köztisztviselő hozzátartozója részére temetési támogatás” szöveggel
4. V Fejezet Juttatások címszónál az 1. Családalapítási támogatás 1.2 pontja helyébe: „családalapítási támogatás összege: gyermekenként az illetményalap 60 %-a” szöveg lép
5. V Fejezet Juttatások címszónál az 2. Szociális támogatások.2.1.2 pontjánál a „ „beiskolázási segély.” törlésre kerül
6. V Fejezet Juttatások címszónál az 2. Szociális támogatások.2,1,6, a 2.3.3 és 2.3.4 pontja törlésre kerül (beiskolázási segély)
7. V Fejezet Juttatások címszónál az 2. Szociális támogatások 2.2.1 pontja helyébe „ a temetési segély mértéke házas, vagy élettárs , illetve vele közös háztartásban élő vér szerinti rokon esetén az illetményalap 80 %-a, míg egyéb vér szerinti rokon esetén az illetményalap 60 %-a.” szöveg lép
8. V Fejezet Juttatások címszónál az 2. Szociális támogatások 2.2.2 pontja helyébe „ a szociális segély mértéke alkalmanként maximum az illetményalap 150 %-a lehet. (A segély konkrét összegéről a jegyző dönt.) „ szöveg lép
9. Az V. fejezet az alábbi 5. ponttal egészül ki:

**„ 5. A köztisztviselők képzésének, továbbképzésének támogatása**

1. 5.1 A polgármesteri hivatal szakember-ellátottsága, munkatársai szakmai felkészültségének érdekében tanulmányi szerződés köthető.
2. 5.2. A köztisztviselői állományban egyszerre maximum csak egy érvényben lévő, költségvetési kiadással járó tanulmányi szerződés lehet.”
3. A 8.fejezet 4. pontjában törlésre kerül a „beiskolázási segély” sor.
4. 11.A 9. fejezet 1.2 pontjában és a 2.5 pontjában a 9 Ft/km helyett 15 Ft/ km kerül szabályozásra.
5. A Szabályzat 1. melléklete helyébe a határozat 1. melléklete lép (az időközben bekövetkezett személyi változásokra tekintettel)
6. A Szabályzat 2. melléklete –Kafeteria szabályzat- helyébe a határozat 2. melléklete lép

II. A Szabályzat 2017. január 24-én lép hatályba, rendelkezéseit 2017. január 1. napjától kell alkalmazni.

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**8/2017. (I.23.)KT.sz.**

**H a t á r o z a t a**

**Az Ibrányi Gyermekekért Alapítvány és Ibrány Város Önkormányzata között kötendő, az általános iskolás gyermekek táncruha készítésének költségeihez az Önkormányzat által történő támogatására vonatkozó támogatási szerződés elfogadása**

 A   K É P V I S E L Ő – T E S T Ü L E T

Az Ibrányi Gyermekekért Alapítvány (4484 Ibrány, Lehel u. 59. adósz: 19210214-1-15) az általános iskolás gyermekek Gold Dance Group tánccsoportjának táncruha készítésének fedezetére 200 000 Ft összegű vissza nem térítendő támogatás nyújtását határozza el, a mellékletben foglalt Támogatási szerződés-tervezet rendelkezéseinek megfelelően az Önkormányzat 2017. évi költségvetésének terhére.

# Utasítja a polgármestert és a jegyzőt, hogy a határozat 1. számú mellékletét képező támogatási szerződés-tervezet alapján az Ibrányi Gyermekekért Alapítvánnyal a Támogatási szerződést kösse meg, és a támogatást biztosítsa az Alapítvány részére, a 2017. évi költségvetés tervezésekor szükséges figyelembe venni a Képviselő-testület döntését.

# Határidő: - támogatási szerződés megkötésére: 2017. január 31.

#  -támogatás folyósítására: azonnal

# Felelős: Berencsi Béla polgármester, Bakosiné Márton Mária jegyző

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**9/2017. (I.23.)KT.sz.**

**H a t á r o z a t a**

**Támogatás elhatározása a Veronai buszbaleset áldozatainak és családtagjainak megsegítésére – című napirendi ponthoz**

 A   K É P V I S E L Ő – T E S T Ü L E T

a veronai buszbaleset áldozatainak, és családtagjainak megsegítésére 100.000.- forint egyszeri, vissza nem térítendő támogatás kifizetését határozza el.

UTASÍTJA a polgármestert és a jegyzőt, hogy a támogatás összegének az Ökomenikus Segélyszervezet által létrehozott **11705008-20464565 számlaszámra történő utalásáról gondoskodjon.**

**Határidő: 2017. február 10.**

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**D7**

**Ibrány Város Képviselő Testületének**

**10/2017. (I. 23.) KT. sz.**

**h a t á r o z a t a**

**Az Ibrány, Nagyerdőn található 2783 és 2784 hrsz-ú ingatlan megvásárlása**

**című napirendi ponthoz**

A K É P V I S E L Ő – T E S T Ü L E T

1. a **Molnár János** 3770 Sajószentpéter, Ibolya telep 8/b. sz. alatti lakos 9/12 tulajdoni arányban tulajdonában lévő Ibrány, Nagyerdő 52. sz. alatti **2784 hrsz**-ú, 2557 m2 nagyságú, lakóház, udvar, gazdasági épület művelés ágú ingatlan, valamint a Kovács Istvánné 3700 Kazincbarcika, Május 1. u. 17. fsz.2. sz. alatti lakos és társai tulajdonában lévő, Ibrány, Nagyerdő 53. sz. alatti **2783 hrsz**-ú, 2603 m2 nagyságú, lakóház, udvar, gazdasági épület művelés ágú ingatlan **megvásárlását határozza el**.
2. A 2784 hrsz-ú ingatlan vételárát **640.000.- Ft**-ban, a 2783 hrsz.-ú ingatlan vételárát **650.000.- Ft**-ban határozza meg a megtekintett állapotban.
3. Eladó feladata a 2783 hrsz.-ú ingatlant terhelő jogok töröltetése, az ingatlan tehermentesítése.
4. Utasítja a jegyzőt, hogy a döntésről értesítse a tulajdonosokat, s a felajánlott vételár eladók általi elfogadása esetén az ingatlan tehermentesítése után gondoskodjon a kisajátítást pótló adásvételi szerződés előkészítéséről.

Határidő: értesítésre: 2017.02.15., ill. kisajátítást pótló adásvételi szerződés elkészítésére: ingatlan tehermentesítése után azonnal

Felelős: Bakosiné Márton Mária jegyző.

1. Felhatalmazza a polgármestert és a jegyzőt a határozat 2. pontjában meghatározott vételárat tartalmazó adásvételi szerződések aláírására.

Határidő: ingatlan tehermentesítése után azonnal

Felelős: Berencsi Béla polgármester és Bakosiné Márton Mária jegyző

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**11/2017. (I.23.) KT. sz.**

**H a t á r o z a t a**

**Ibrány város önkormányzatának illetékességi területén működő általános iskola felvételi körzetének, valamint a pedagógiai szakszolgálatot ellátó intézménynek a működési körzete tervezet véleményezése - című napirendi ponthoz**

 A   K É P V I S E L Ő – T E S T Ü L E T

# A megyeszékhely, Nyíregyháza Járási Hivatala által véleményezésre megküldött tájékoztatását megtárgyalta, s az abban az Ibrány önkormányzat illetékességi területén lévő Ibrányi Árpád fejedelem Általános Iskola és Alapfokú Művészeti iskola felvételi körzethatárával, valamint a Szabolcs-Szatmár-Bereg Megyei Pedagógiai Szakszolgálat Ibrányi Tagintézménye működési körzetével a tervezet alapján egyetért.

# U T A S Í T J A a jegyzőt, hogy az önkormányzat döntéséről a megyeszékhely szerinti járási hivatalt tájékoztassa.

# Határidő: 2017. január 31.

# Felelős: Bakosiné Márton Mária jegyző

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**D5**

**IBRÁNY VÁROS KÉPVISELŐ TESTÜLETÉNEK**

**12/2017.(I.23.) KT. sz.**

**H a t á r o z a t a**

**Ibrány Város Önkormányzata közbeszerzési értékhatár alatti beszerzéseit tartalmazó Beszerzési Szabályzat megalkotásához kapcsolódó alapelvek meghatározása**

 A   K É P V I S E L Ő – T E S T Ü L E T

1. **Ibrány Város Önkormányzata és a hozzá kapcsolódó költségvetési szervek tekintetében megalkotandó Beszerzési Szabályzatokban** meg kell határozni
* a közbeszerzési értékhatár alatti beszerzések általános szabályait,
* az eljárási és dokumentációs részletszabályokat,
* az egyes jog- és hatáskörök gyakorlásának rendjét.
1. **Ibrány Város Önkormányzata és a hozzá kapcsolódó költségvetési szervek tekintetében lebonyolítandó beszerzések terén fontos**, hogy biztosítva legyen a verseny tisztasága és nyilvánossága, az esélyegyenlőség és az egyenlő bánásmód az ajánlattevők számára, amelyet a Beszerzési Szabályzat összeállítása során is érvényesíteni szükséges.
2. A közbeszerzési értékhatár alatti beszerzések vonatkozásában megalkotandó Beszerzési Szabályzat összeállítása tekintetében a képviselő-testület az alábbi alapelveket határozza meg:
3. Az **ajánlatkérésre jogosult** értékhatártól, illetve beszerzési fajtától függően
* A Képviselő-testület, vagy a
* a Gazdálkodási szabályzatban a kötelezettségvállalásra jogosult személy által kijelölt Ibrány Város Önkormányzata, az Ibrányi Polgármesteri Hivatal, Ibrány Város Képviselő-testületének Gazdasági és Műszaki Ellátó Szervezet, ILMKS állományába tartozó személy*,* valamint az Ibrány Városi Óvoda, és az Ibrány Város és Térsége Gyermekjóléti Szolgálat és Családsegítő Szolgálat.
1. A beszerzési eljárást **legalább három ajánlattevőtől történő árajánlat bekérésével kell megkezdeni.** Az ajánlatkérés történhet:
2. postai levélben,
3. e-mailben,
4. faxon,
5. személyesen.
6. A beszerzés tárgyával összefüggésben az **ajánlatkérésnek legalább az alábbiakat kell tartalmaznia:**

a) a költségvetési szerv megnevezését, címét;

b) a Beszerzési szabályzatra történő hivatkozást;

c) a beszerzés tárgyának pontos meghatározását, főbb adatait;

d) a teljesítés helyét, határidejét, az ellenszolgáltatással kapcsolatos kikötéseket, feltételeket;

e) az ajánlat benyújtásának módját, határidejét;

f) az ajánlat elbírálásának szempontjait;

g) a szerződéskötés feltételeit (amennyiben a beszerzés létrejötte szerződéskötést igényel).

1. **Nem szükséges írásban három ajánlattevőtől árajánlatot kérni** amennyiben:
* a beszerzés egyedi értékhatára nem éri el a nettó 10 millió Ft-ot, vagy ha
* a beszerzés azonnali teljesítésével anyagi kár előzhető meg.
1. Az ajánlatok kérésére felhatalmazott személy, Ibrány Város Önkormányzata tekintetében az ajánlatok beérkezését követően az értékhatártól függően tájékoztatja a Képviselő-testületet, vagy a kötelezettségvállalásra jogosultat az Ibrány Város Önkormányzata számára legkedvezőbb ajánlatról. Ennek alapján a **Képviselő-testület, vagy a kötelezettségvállaló dönt a beszerzés végrehajtásáról**.
2. **A beszerzés végrehajtásáról szóló döntés** során a

a) legalacsonyabb összegű ellenszolgáltatást, vagy

b) az összességében legelőnyösebb ajánlatot

kell figyelembe venni. Amennyiben az összességében legelőnyösebb ajánlat kerül kiválasztásra, annak okát írásban indokolni kell.

1. A **beszerzési eljárásban** megfelelő szakértelemmel és tapasztalattal rendelkező **külső szakértőt kérhet fel közreműködésre.**
2. A beszerzések előkészítésében (ajánlatok kérése) és az ajánlatok elbírálásában részt vevő személy, (szakértő) esetében **az összeférhetetlenségre vonatkozóan a Kbt. 25. §-ában foglalt előírásokat kell alkalmazni.**
3. **A fentiekben meghatározottaktól eltérően a Pályázati forrásból megvalósuló beszerzések esetében** az adott pályázati dokumentációban foglalt előírásoknak megfelelően és jelen határozatban foglalt alapelvek figyelembevételével szükséges az árajánlatkérések esetében eljárni, azzal a kitétellel, hogy a nettó 10 millió Ft feletti beszerzések esetén - illetve amennyiben a polgármester szükségesnek ítéli - a Képviselő-testület jogosult az ajánlatkérésre felkért szervezetek vagy személyek körének meghatározására, illetve az általuk benyújtott ajánlatok elbírálására.

Jelen határozat elfogadásával a 222/2016. (XI.28.) KT. számú Közbeszerzési Szabályzat III. fejezet 2.2 pontjának második bekezdése *„ –* A közbeszerzési értékhatár alatti beszerzések esetén a Polgármester jogosult a Képviselő-testület előzetes hozzájárulása nélkül a beszerzések lebonyolítására.” hatályát veszti.

**Felhatalmazza** a polgármestert és a költségvetési szervek vezetőit a Beszerzési Szabályzat összeállítására, a jelen határozatban meghatározottak figyelembevételével.

**Határidő:** 2017. március 20.

**Felelős:**

* Berencsi Béla polgármester - Ibrány Város Önkormányzata
* Bakosiné Márton Mária jegyző – Ibrányi Polgármesteri Hivatal
* Trencsényi Imre - intézményvezető - Ibrány Város Képviselő - Testülete Gazdasági Műszaki Ellátó és Szolgáltató Szervezete
* Puskás Judit - intézményvezető – Ibrányi László Művelődési Központ, Könyvtár és Sportcentrum
* Tóth Balázsné – intézményvezető - Ibrány Városi Óvoda
* Szoboszlai Ildikó – intézményvezető –Ibrány Város és Térsége Gyermekjóléti Szolgálat és Családsegítő Szolgálat

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**A15**

**IBRÁNY VÁROS KÉPVISELŐ TESTÜLETÉNEK**

**13/2017.(I.23.) KT. sz.**

**H a t á r o z a t a**

**TOP-5.1.2-15-SB1-2016-00008 azonosítószámmal nyilvántartott Helyi foglalkoztatási együttműködések Ibrány Város Önkormányzatának vezetésével című projekt előkészítési tevékenységéhez a megvalósíthatósági tanulmány szükségletfelmérés és szakértői hálózatépítés, szakértői műhelymunkák elkészítésére vonatkozó árajánlatok kérése – című napirendi ponthoz**

 A   K É P V I S E L Ő – T E S T Ü L E T

Helyi foglalkoztatási együttműködések Ibrány Város Önkormányzatának vezetésével című TOP-5.1.2-15-SB1-2016-00008 azonosítószámmal nyilvántartott, - a Szabolcs-Szatmár-Bereg Megyei Kormányhivatallal konzorciumban – Ibrány Város Önkormányzata, mint konzorcium vezetője által benyújtott projekt előkészítéséhez kapcsolódóan az önkormányzat közbeszerzési értékhatár alatti beszerzéseire vonatkozó Beszerzési Szabályzatban foglaltak figyelembevételével a

* megvalósíthatósági tanulmány,
* szükségletfelmérés elkészítése
* szakértői hálózatépítés, szakértői műhelymunkák elvégzése tevékenységekre vonatkozóan az alábbi cégektől kér ajánlatot:
1. Forensys Kommunikációs Tanácsadó Kft. 4400 Nyíregyháza, Toldi u. 60. V/46.
2. Dr. Sarkadi Tibor és Társa Ügyvédi Iroda 4400 Nyíregyháza, Szabadság tér 10. fsz. 1.
3. Dr. Kovács Krisztina egyéni vállalkozó 4400 Nyíregyháza, Szekfű u. 73. B. II/5.

**Felhatalmazza** a polgármestert az árajánlatkérések lebonyolítására.

**Határidő:** 2017. február 15.

**Felelős:** Berencsi Béla polgármester

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**14/2017. (I.23.) KT. sz.**

**H a t á r o z a t a**

**Sport Egyesületek támogatása- c. napirendi ponthoz**

 A   K É P V I S E L Ő – T E S T Ü L E T

a 2017. évi költségvetésének a terhére, annak elfogadásáig a Sport Bizottság átruházott hatáskörben történő sportegyesületek támogatási kérelmének elbírálására 5.000.000.-Forint, azaz Ötmillió Forint összeget határoz meg.

U t a s í t j a

a jegyzőt, hogy gondoskodjon jelen határozatban foglaltaknak a 2017. évi költségvetésben történő beépítéséről.

F e l h a t a l m a z z a

a Sport Bizottságot, hogy a határozatban meghatározott összeg erejéig támogatást nyújtson a Sportegyesületek részére.

Felelős: Haluska András Sport Bizottság elnöke

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**

**Z1**

**IBRÁNY VÁROS KÉPVISELŐ TESTÜLETÉNEK**

**15/2017 (I.23.) KT. számú**

**H a t á r o z a t a**

**A közfoglalkoztatás saját szervezeti keretein belül történő lebonyolítására vonatkozó Együttműködési Megállapodás megkötésének elhatározása Ibrány Város Önkormányzata és az Ibrány SE között**

K É P V I S E L Ő – T E S T Ü L E T

1. az Ibrányi Sportegyesület tisztújítását követően jóváhagyja, és a melléklet szerint elfogadja Ibrány Város Önkormányzata és az Ibrány SE között a közfoglalkoztatás saját szervezeti kereteken belül történő lebonyolítására vonatkozó Együttműködési megállapodást.

**Felhatalmazza** a polgármestert a mellékletben szereplő Együttműködési Megállapodás aláírására.

**Utasítja** a jegyzőt, hogy a Képviselő-testület döntéséről az érintett civil szervezetet értesítse.

**Határidő:** 2017. január 31.

**Felelős:** Bakosiné Márton Mária

**Ibrány, 2017. január 23.**

 **Berencsi Béla sk. Bakosiné Márton Mária sk.**

 **polgármester jegyző**